Svjetsko prvenstvo u skijaškim letovima
Svjetsko prvenstvo u skijaškim letovima održava se svake druge godine, uz povremene izuzetke. Takmičenje se odvija na velikim skakaonicama (letaonicama), čija je kritična tačka 185 m i više. Za razliku od običnih skijaških skokova, pobjednik SP-a u letovima dobija se nakon četiri serije u normalnim vremenskim uvjetima. Za takmičenje se kvalificira 40 skakača, a nakon prve serije 30 najboljih nastavlja takmičenje u preostale tri serije. Skakač s najvećim brojem bodova nakon četiri serije postaje svjetski prvak. Od 2004. FIS je uveo i ekipno takmičenje, u kojem za svaku reprezentaciju skaču po četiri takmičara.